CELEX: 62011TN0460
Language: lt
Date: 2011-08-19 00:00:00
Title: Byla T-460/11: 2011 m. rugpjūčio 19 d. pareikštas ieškinys byloje Scandic Distilleries prieš VRDT — Bürgerbräu, August Röhm & Söhne (BÜRGER)

12.11.2011   
            
            
               LT
            
            
               Europos Sąjungos oficialusis leidinys
            
            
               C 331/24
            
         2011 m. rugpjūčio 19 d. pareikštas ieškinys byloje Scandic Distilleries prieš VRDT — Bürgerbräu, August Röhm & Söhne (BÜRGER)
   
   (Byla T-460/11)
   2011/C 331/46
   Kalba, kuria surašytas ieškinys: anglų
   
      Šalys
   
   
      Ieškovė: Scandic Distilleries SA (Bihoras, Rumunija), atstovaujama advokato Á. László
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Bürgerbräu, August Röhm & Söhne KG (Bad Reichenhalis, Vokietija)
   
      Reikalavimai
   
   
               —
            
            
               Pakeisti 2011 m. gegužės 25 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 1962/2010-2 ir leisti įregistruoti prašomą įregistruoti prekių ženklą kaip Bendrijos prekių ženklą visoms susijusios prekėms ir paslaugoms.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: vaizdinis prekės ženklas BÜRGER ORIGINAL PREMIUM PILS TRADITIONAL BREWED QUALITY REGISTERED TRADEMARK SIEBENBURGEN 32 ir 35 klasių prekėms ir paslaugoms (Bendrijos prekių ženklo paraiška Nr. 8359663).
   
      Prekių ženklo ar žymens, kuriuo remtasi per protesto procedūrą, savininkas: kita procedūros Apeliacinėje taryboje šalis.
   
      Prekių ženklas ar žymuo, kuriuo remiamasi: žodinis Bendrijos prekių ženklas Nr. 1234061 „Bürgerbräu“ 21, 32 ir 42 klasių prekėms ir paslaugoms.
   
      Protestų skyriaus sprendimas: iš dalies patenkinti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas, nes Apeliacinė taryba padarė klaidingą išvadą, kad yra galimybė supainioti nagrinėjamus prekių ženklus.